CELEX: 62011TN0103
Language: el
Date: 2011-02-16 00:00:00
Title: Υπόθεση T-103/11: Προσφυγή της 16ης Φεβρουαρίου 2011 — Shang κατά ΓΕΕΑ (justing)

9.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/19
            
         Προσφυγή της 16ης Φεβρουαρίου 2011 — Shang κατά ΓΕΕΑ (justing)
   (Υπόθεση T-103/11)
   2011/C 113/38
   Γλώσσα του δικογράφου της προσφυγής: η ιταλική
   
      Διάδικοι
   
   
      Προσφεύγουσα: Tiantian Shang (Ρώμη, Ιταλία) (εκπρόσωπος: A. Salerni, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την προσβαλλόμενη απόφαση.
            
         
               —
            
            
               Να μεταρρυθμίσει την απόφαση του ΓΕΕΑ και να αναγνωρίσει το δικαίωμα αρχαιότητας του εθνικού σήματος RM 2006C002075 σε σχέση με το κοινοτικό σήμα 008391202, που περιλαμβάνει ένα όνομα και ένα σύμβολο, με όλες τις συνέπειες που απορρέουν κατά την έννοια και κατ’ εφαρμογή του κανονισμού 40/94 για το κοινοτικό σήμα, όπως τροποποιήθηκε με τον κανονισμό 207/2009.
            
         
               —
            
            
               Επικουρικώς, δεδομένου ότι συμπίπτει τουλάχιστον το ονομαστικό στοιχείο που υπάρχει σε αμφότερα τα σήματα, τόσο στο εθνικό όσο και στο κοινοτικό, καθόσον και τα δύο χαρακτηρίζονται από τη λέξη «Justing», να αναγνωρίσει το δικαίωμα αρχαιότητας του ονομαστικού τμήματος του σήματος, ήτοι της λέξης «Justing», επεκτείνοντας αναδρομικώς την ισχύ της κοινοτικής καταχώρισης, εξαιρουμένης ενδεχομένως μόνο της γραφικής παράστασης που περιβάλλει το όνομα.
            
         
      Ισχυρισμοί και κύρια επιχειρήματα
   
   
      Σήμα προς καταχώριση: Εικονιστικό σήμα που περιέχει το λεκτικό στοιχείο «Justing» (αίτηση καταχωρίσεως υπ’ αριθ. 8 391 203), για προϊόντα και υπηρεσίες των κλάσεων 18 και 25, σε σχέση με το οποίο η προσφεύγουσα διεκδικεί την αρχαιότητα του εθνικού εικονιστικού σήματος (ιταλική καταχώριση υπ’ αριθ. 1 217 303), που περιέχει επίσης το λεκτικό στοιχείο «JUSTING»
   
      Απόφαση του εξεταστή: Απόρριψη της αιτήσεως διεκδικήσεως της αρχαιότητας του εθνικού εικονιστικού σήματος, καθόσον το ιταλικό και το κοινοτικό σήμα δεν είναι πανομοιότυπα.
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Εσφαλμένη εφαρμογή του άρθρου 34 του κανονισμού 207/2009, καθώς και παράβαση της οδηγίας 98/71/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, για τη νομική προστασία σχεδίων και υποδειγμάτων.